

ที่ ศธ 04025.10.19/110 โรงเรียนพระบุบ้านหันราษฎร์ประสาท

###  ต.พระบุ อ.พระยืน จ.ขอนแก่น 40320

 8 มิถุนายน 2563

เรื่อง การบรรจุและแต่งตั้งผู้สอบแข่งขันได้เข้ารับราชการเป็นข้าราชการครูและบุคลากรทางการศึกษา

 ตำแหน่งครูผู้ช่วย

เรียน ผู้อำนวยการสำนักงานเขตพื้นที่การศึกษาประถมศึกษาขอนแก่น เขต 1

อ้างถึง หนังสือสำนักงานเขตพื้นที่การศึกษาประถมศึกษาขอนแก่น เขต 1 ที่ ศธ 04025/1916

 ลงวันที่ 8 มิถุนายน 2563

 ตามที่ สำนักงานศึกษาธิการจังหวัดขอนแก่น ได้เรียกบัญชีผู้สอบแข่งขันได้เพื่อบรรจุและแต่งตั้งเข้ารับราชการเป็นข้าราชการครูและบุคลากรทางการศึกษา ตำแหน่งครูผู้ช่วย สำนักงานเขตพื้นที่การศึกษาประถมศึกษาขอนแก่น เขต 1 จึงได้ส่งตัวข้าราชการครูและบุคลากรทางการศึกษามาปฏิบัติหน้าที่ และให้โรงเรียนดำเนินการตามหลักเกณฑ์และวิธีการเตรียมความพร้อมและพัฒนาอย่างเข้มข้นก่อนแต่งตั้งให้ดำรงตำแหน่งครู รายละเอียดตามความที่แจ้งแล้วนั้น

 บัดนี้ โรงเรียนพระบุบ้านหันราษฎร์ประสาท ได้ดำเนินการรับตัว นางสาวศศิธร บุญโชติ ตั้งแต่วันที่ 8 มิถุนายน 2563 ไว้เป็นที่เรียบร้อยแล้ว

 จึงเรียนมาเพื่อโปรดทราบ

 ขอแสดงความนับถือ

 (นายกรกช วรรณไชย)

 ผู้อำนวยการโรงเรียนพระบุบ้านหันราษฎร์ประสาท

กลุ่มงานบริหารทั่วไป

โทร 043-455047